Jalan Negeri Kedah K275

Jalan Negeri Kedah K275 (Jalan Tanah Merah–Taman Bukit Indah) ialah jalan negeri biasa yang terletak di bahagian selatan Daerah Kubang Pasu, dalam negeri Kedah, Malaysia.   Ia diselenggarakan oleh Jabatan Kerja Raya (JKR) Daerah Kubang Pasu. K275 memiliki panjang keseluruhan iaitu, , yang bertindak menghubungkan Kampung Tanah Merah di barat dengan Taman Bukit Indah di timur.

 Gambaran keseluruhan 
Jalan Negeri K275 bermula sebagai kilometer sifar di Kampung Tanah Merah, di persimpangan FT1 (Jalan Kepala Batas). Permulaan jajaran K275 terletak dalam Mukim Naga, iaitu salah satu mukim dalam Daerah Kubang Pasu. K275 akan melalui kawasan Perumahan Awam Tanah Merah, kemudian Taman Siswa. Kira-kira satu kilometer dari penghujung barat, terdapat sebuah pejabat kerajaan di sini, iaitu Lembaga Kenaf dan Tembakau Negara (LKTN) bagi cawangan negeri Kedah, dan sebuah sekolah kebangsaan, Sekolah Kebangsaan Bandar Baru Darulaman. Di timur laut perumahan Taman Siswa, K275 akan bersimpang dengan Persiaran Industri Darulaman Utama (sebelum ini dikenai sebagai Jalan Ilmu), yang menuju ke Kawasan Perindustrian Darulaman dan Institut Pendidikan Guru Kampus Darulaman. Persimpangan ini dikawal dan dilengkapi dengan lampu isyarat. Jajaran K275 diteruskan ke timur, dengan melalui kawasan perumahan Taman Bukit Indah, dan tamat dengan jalan mati, berhadapan dengan Lebuhraya Utara-Selatan Jajaran Utara.

Secara keseluruhannya, kesemua jajaran Jalan Negeri K275 yang diwartakan terletak dalam Mukim Naga, salah satu mukim dalam Daerah Kubang Pasu. K275 juga merupakan jalan raya tunggal barat–timur dengan dua lorong dari permulaan hingga pengakhiran hayat laluan dan diselia sepenuhnya oleh JKR Kubang Pasu, melalui Kerajaan Negeri Kedah. K275 dikenali sebagai Jalan Tanah Merah–Taman Bukit Indah dalam Sistem Maklumat Rekod-Rekod Jalan Raya Malaysia (MARRIS). 

Jalan Negeri K275 juga merupakan laluan cabang dari Jalan Persekutuan 1.

 Senarai persimpangan 
Kesemua bahagian laluan negeri ini terletak di Daerah Kubang Pasu, Kedah, Malaysia.

|-

 Rujukan

275
Kategori:Pengangkutan di Mukim Naga